有哪些读起来很燃的诗句？
**过零丁洋**

宋：文天祥

辛苦遭逢起一经，干戈寥落四周星。

山河破碎风飘絮，身世浮沉雨打萍。

惶恐滩头说惶恐，零丁洋里叹零丁。

 **人生自古谁无死？留取丹心照汗青。**

 **满江红·写怀**

宋：岳飞

怒发冲冠，凭栏处、潇潇雨歇。

抬望眼，仰天长啸，壮怀激烈。

三十功名尘与土，八千里路云和月。

莫等闲，白了少年头，空悲切！

靖康耻，犹未雪。

臣子恨，何时灭！

驾长车，踏破贺兰山缺。

壮志饥餐胡虏肉，笑谈渴饮匈奴血。

待从头、收拾旧山河，朝天阙。

 **出塞**

清：徐锡麟

军歌应唱大刀环，誓灭胡奴出玉关。

 **只解沙场为国死，何须马革裹尸还。**

 **塞上曲二首**

唐：戴叔伦

军门频纳受降书，一剑横行万里馀。

汉祖谩夸娄敬策，却将公主嫁单于。

汉家旌帜满阴山，不遣胡儿匹马还。

 **愿得此身长报国，何须生入玉门关。**

从军行七首·其四

唐：王昌龄

青海长云暗雪山，孤城遥望玉门关。

 **黄沙百战穿金甲，不破楼兰终不还。**

 **出塞二首·其一**

唐：王昌龄

秦时明月汉时关，万里长征人未还。

 **但使龙城飞将在，不教胡马度阴山。**

 **赴戍登程口占示家人二首**

清：林则徐

力微任重久神疲，再竭衰庸定不支。

 **苟利国家生死以，岂因祸福避趋之。**

谪居正是君恩厚，养拙刚于戍卒宜。

戏与山妻谈故事，试吟断送老头皮。

 **金错刀行**

宋：陆游

黄金错刀白玉装，夜穿窗扉出光芒。

丈夫五十功未立，提刀独立顾八荒。

京华结交尽奇士，意气相期共生死。

千年史册耻无名，一片丹心报天子。

尔来从军天汉滨，南山晓雪玉嶙峋。

 **呜呼！**

楚虽三户能亡秦，

岂有堂堂中国空无人！

 **少年行**

唐：王维

出身仕汉羽林郎，初随骠骑战渔阳。

 **孰知不向边庭苦，纵死犹闻侠骨香。**

 **南园十三首·其五**

唐：李贺

男儿何不带吴钩，收取关山五十州。

请君暂上凌烟阁，若个书生万户侯？